Aquatica
Aquatica (-orum n.), ut Plinius dicit, vel usitatius palus, sunt loci uliginosi genus in quo dominantur herbacearum plantarum species potius quam plantae lignosae. Aquatica crebro in lacuum et profluentis aquae marginibus inveniri possunt, ubi transitionem inter aquatica et terrestria oecosystemata formant. Ibi crebro poaceae, iuncaceae et poales dominantur. Si plantae lignosae adsunt, humiles frutices esse solent. Haec vegetationis forma aquatica discriminat ab aliis loci uliginosi generibus velut paludibus silvestribus, in quo arbores dominantur, et uliginibus turfaceis, quae sunt loca uliginosa cum accumulatis acidae turfae congestibus.